Ludwig Beck

Ludwig August Theodor Beck (29 Jun 1880 – 21 Julai 1944) adalah seorang Kolonel Jeneral Jerman dan Ketua Staf Am Jerman semasa awal tahun rejim Nazi di Jerman sebelum Perang Dunia II. Ludwig Beck tidak pernah menjadi ahli Parti Nazi, walaupun pada awal tahun 1930an beliau menyokong Adolf Hitler mengingkari Persetiaan Versailles dan percaya dengan keperluan untuk mempersenjatai semula Jerman. Beck telah menimbulkan rasa tidak puas hati mengenai tuntutan Nazi agar semua pegawai tentera Jerman mengangkat sumpah taat setia kepada Hitler seorang pada tahun 1934, namun beliau percaya bahawa Jerman memerlukan kerajaan yang kuat dan Hitler dapat melaksanakannya dengan jaya selagi beliau dipengaruhi oleh unsur-unsur tradisi didalam angkatan tentera dan bukannya dari SA atau SS.

Dalam perkhidmatannya sebagai Ketua Staf Am Tentera Darat Jerman antara tahun 1935 dan 1938, Beck menjadi semakin kecewa, pendiriannya bertentangan dengan kediktatoran rejim Nazi dan dasar luar Hitler yang agresif. Ini disebabkan oleh perbezaan dasar luar terbuka dengan Hitler yang menyebabkan Beck meletakkan jawatan selaku Ketua Staf Am pada Ogos 1938. Dari sini, Beck mempercayai bahawa Hitler tidak boleh dipengaruhi dengan baik, dan kedua-dua Hitler dan parti Nazi perlu disingkirkan dari kerajaan. Beliau menjadi pemimpin utama dalam konspirasi terhadap Hitler, dan akan menjadi ketua negara sementara jika plot 20 Julai berjaya, tetapi apabila plot itu gagal, Beck telah ditangkap. Di khabarkan beliau membuat satu percubaan membunuh diri yang gagal, dan kemudian ditembak mati.


 Tarikh kenaikkan pangkat 
 Fähnrich - 8 Oktober 1898
 Sekondeleutnant - 18 Ogos 1899
 Oberleutnant - 17 September 1909
 Hauptmann - 1 Oktober 1913
 Major - 18 April 1918
 Oberstleutnant - 15 November 1922
 Oberst - 1 November 1927
 Generalmajor - 1 Februari 1931
 Generalleutnant - 1 Disember 1932
 General der Artillerie - 1 Oktober 1935
 Generaloberst - 1 November 1938

 Anugerah kebesaran 
 Darjah Mahkota Prusia Kelas 4
 Iron Cross (1914) Kelas 2 dan Kelas 1
 Pingat Kesatria Darjah Kerabat Diraja Hohenzollern berserta Pedang: 17 Julai 1917
 Pingat Kesatria Darjah Albert Saxony Kelas 1 berserta Pedang
 Service Award Cross Prusia
 Salib Hanseatic Hamburg
 Pingat Kesatria Friedrich Order Württemberg Kelas 1 berserta Pedang
 Friedrich-August-Kreuz Kelas 2 dan Kelas 1
 Salib Hanseatic Bremen
 Kreuz für treue Dienste Schaumburg-Lippe
 Gallipoli Star
 Pingat Kehormatan Pejuang: 14 Disember 1934
 Pingat Khidmat Lama Angkatan Tentera Kelas 4 hingga Kelas 1

 Rujukan 
 Barnett, Correlli (editor) Hitler's Generals , 1989, Grove Weidenfeld, New York.
 Hoffmann, Peter German Resistance to Hitler, 1988, Harvard, Cambridge, Massachusetts.

 Moorhouse, Roger Killing Hitler, Jonathan Cape, London, 2006, 



 Reynolds, Nicholas Treason was No Crime: Ludwig Beck, Chief of the German General Staff, 1975, London: Kimber, 1976, , OCLC: 2204228.

 Schlabrendorff, Fabian von "Generäle gegen Hitler", Fisher Bücherei, FRG (BRD), 1959, pages 130ff and 144ff.



Category:Kelahiran 1880
Category:Kematian 1944
Category:Orang Jerman
Category:Jeneral Tentera Jerman
Category:Anti-fasis
Category:Orang yang dibunuh